Tarskov Møllegård
Tarskov Møllegård er en mølle og en fredet bygning i Aarhus Kommune, Danmark. Den nuværende mølle er opført i 1777 og blev opført på fredningslisten af Kulturarvsstyrelsen den 10. oktober 1964. Bygningerne bruges i dag til hesteavl, kvægopdræt og som bed and breakfast.

Møllen ligger ved Aarhus Å nord for Jeksendalen. Bygningerne kan føres tilbage til 1600-tallet, men formodes at være ældre. Den eksisterende vandmølle blev bygget i 1777 til formaling af korn. Møllen er ikke længere i drift, og møllehuset står i dag tomt. Vandhjulet blev erstattet af en 25 hk turbine i det 20. århundrede, men er siden blevet fjernet igen, så kun dammen, vandsluser og kværne er tilbage. Bygningerne er bindingsværk, og tagene er tagsten eller stråtækt.

Kilder og henvisninger 

Tarskov Møllegårds hjemmeside 

Fredede bygninger, konstruktioner og anlæg i Aarhus Kommune
Vandmøller i Danmark